Mal for informasjonsbrev til foresatte. 

Informasjon om undervisning om seksuelle overgrep. 
Kjære foresatte
I løpet av skoleåret xxxx/xx vil elever på xx trinn få undervisning om kropp, grenser og seksuelle overgrep. Vi benytter animasjonsserien «Kroppen min eier jeg» (fire korte filmer) sammen med et samtaleopplegg fra Redd Barna.

FNs barnekonvensjon fastslår at alle barn har rett til beskyttelse mot vold og overgrep. Seksuelle overgrep er et alvorlig samfunnsproblem som ofte skjer nærmere enn vi tror. Seksuelle overgrep mot barn skjer oftere og nærmere enn vi tror. En av fire ungdommer har vært utsatt for seksuelle overgrep eller seksuelle krenkelser i løpet av oppveksten. De fleste overgrepene ble begått av en jevnaldrende, men også noen barn utsettes for seksuelle overgrep av en voksen i eller utenfor familien.[footnoteRef:1]  [1:  2023 Nova rapport nr. 11/23 Vold og overgrep mot barn og unge Omfang og utviklingstrekk 2007–2023] 


Mange barn forteller ikke om det de utsettes for. De kan mangle kunnskap, føle skyld eller være redde for reaksjoner og konsekvenser. Derfor er det viktig at voksne snakker med barn om kropp, grenser og overgrep, slik at de forstår at det ikke er deres skyld, og at de kan få hjelp. På vår skole ønsker vi å bidra til å bryte tausheten ved å være trygge voksne som tar opp disse temaene.

Målet med undervisningen er å gi elevene kunnskap om hva overgrep er, at det er ulovlig, og at alle har rett til hjelp. Samtidig skal elevene bli tryggere på egne grenser og lære å respektere andres. Arbeidet er også forankret i læreplanens kompetansemål i samfunnsfag.

Vi gir ikke beskjed på forhånd om nøyaktig hvilken dag undervisningen gjennomføres. Dette er for å unngå at noen elever holdes hjemme eller velger å være hjemme denne dagen, men også for å forebygge mistenkeliggjøring ved fravær den aktuelle dagen.

Barn får med seg mye informasjon gjennom media og samtaler med andre. Tydelig og trygg informasjon fra voksne bidrar til at barn føler seg tryggere, ikke mer redde. snakke med barn om seksualitet og seksuelle overgrep på en tydelig og trygghetsskapende måte er noe av det viktigste voksne kan gjøre for å avdekke og forebygge seksuelle overgrep. 
Vi håper derfor dere støtter at elevene får denne viktige kunnskapen.
Filmene er laget av Bivrost Film i samarbeid med Redd Barna og NRK Super. Dere foresatte kan gjerne se filmene og laste ned veiledningsheftet fra Redd Barna, med råd om hvordan man kan snakke med barn om temaet: Filmene og veiledningsheftet finner dere her: https://www.reddbarna.no/jegerher/verktoy/undervisning-til-barn-og-unge


Med vennlig hilsen,
Xx xx
Xx Skole
